title: 2011/710/: Rozhodnutie Rady z  20. októbra 2011 o uzavretí Memoranda o spolupráci NAT-I-9406 medzi Spojenými štátmi americkými a Európskou úniou

text:
               29.10.2011

               SK

               Úradný vestník Európskej únie

               L 283/26

         ROZHODNUTIE RADY
   z 20. októbra 2011
   o uzavretí Memoranda o spolupráci NAT-I-9406 medzi Spojenými štátmi americkými a Európskou úniou
   (2011/710/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a), článkom 218 ods. 7 a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia dojednala v mene Únie Memorandum o spolupráci NAT-I-9406 medzi Spojenými štátmi americkými a Európskou úniou (ďalej len „memorandum“) pri výskume a vývoji v oblasti civilného letectva.

               (2)

               Memorandum bolo podpísané 3. marca 2011.

               (3)

               Memorandum by mala schváliť Únia.

               (4)

               Je nevyhnutné ustanoviť postupy týkajúce sa účasti Únie v spoločnom výbore zriadenom memorandom, ako aj riešenia sporov,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Memorandum o spolupráci NAT-I-9406 medzi Spojenými štátmi americkými a Európskou úniou (ďalej len „memorandum“) (1).
   Článok 2
   Týmto sa predseda Rady poveruje určiť osobu(-y) splnomocnenú(-é) vykonať oznámenie podľa článku XII bodu B memoranda (2).
   Článok 3
   V spoločnom výbore zriadenom podľa článku III memoranda Úniu zastupuje Komisia, ktorej pomáhajú zástupcovia členských štátov.
   Článok 4
   1.   Komisia po porade s osobitným výborom ustanoveným Radou určí pozíciu, ktorú má Únia zaujať v spoločnom výbore, okrem iného pokiaľ ide o prijímanie:

               —

               ďalších príloh k memorandu a jeho dodatkov v súlade s článkom III bodom E odsekom 2 memoranda,

               —

               zmien a doplnení príloh k memorandu a jeho dodatkov v súlade s článkom III bodom E odsekom 3 memoranda.

         2.   Komisia určí pozíciu, ktorú má Únia zaujať v spoločnom výbore, pokiaľ ide o vypracovanie a prijímanie vnútorných riadiacich postupov spoločného výboru podľa článku III bodu C memoranda.
   3.   Komisia môže prijať akékoľvek vhodné opatrenia podľa článku II bodu B a článkov IV, V, VII a VIII memoranda.
   4.   Komisia zastupuje Úniu pri konzultáciách podľa článku XI memoranda.
   Článok 5
   Komisia pravidelne informuje Radu o vykonávaní memoranda.
   Článok 6
   Toto rozhodnutie nadobúda účinnosť dňom jeho prijatia.

      V Luxemburgu 20. októbra 2011

            Za Radu

            predseda

         M. SAWICKI

      (1)  Memorandum vyšlo v Úradnom vestníku Európskej únie spolu s rozhodnutím o podpise (Ú. v. EÚ L 89, 5.4.2011, s. 3).

      (2)  Dátum nadobudnutia účinnosti memoranda uverejní Generálny sekretariát Rady v Úradnom vestníku Európskej únie.


title: Rozhodnutie Rady 2010/765/SZBP z  2. decembra 2010 o činnosti EÚ zameranej na boj proti nedovolenému obchodovaniu s ručnými a ľahkými zbraňami (RĽZ) prostredníctvom leteckej dopravy

text:
               11.12.2010

               SK

               Úradný vestník Európskej únie

               L 327/44

         ROZHODNUTIE RADY 2010/765/SZBP
   z 2. decembra 2010
   o činnosti EÚ zameranej na boj proti nedovolenému obchodovaniu s ručnými a ľahkými zbraňami (RĽZ) prostredníctvom leteckej dopravy
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2,
   keďže:

               (1)

               Rada 13. decembra 2003 schválila Európsku bezpečnostnú stratégiu, v ktorej sa určuje päť hlavných výziev, ktorým musí Únia čeliť: terorizmus, šírenie zbraní hromadného ničenia, regionálne konflikty, zlyhanie fungovania štátu a organizovaná trestná činnosť. Následky nedovolenej výroby, presunu a obehu ručných a ľahkých zbraní (RĽZ), ako aj ich nadmerné hromadenie a nekontrolované šírenie sú ťažiskom štyroch z týchto piatich výziev.

               (2)

               Rada 15. – 16. decembra 2005 prijala stratégiu EÚ na boj proti nedovolenému hromadeniu ručných a ľahkých zbraní a ich munície a nedovolenému obchodovaniu s nimi (stratégia EÚ pre RĽZ). Cieľom stratégie EÚ pre RĽZ je prostredníctvom mechanizmu varovania a spolupráce podporiť rozvoj politiky aktívneho boja proti nelegálnym sieťam obchodujúcim s RĽZ (nelegálni sprostredkovatelia a dopravcovia), ktoré využívajú vzdušný, námorný a pozemný priestor Únie.

               (3)

               V akčnom pláne stratégie EÚ pre RĽZ sa podčiarkuje aj potreba zlepšiť účinnosť misií krízového riadenia, a to tým spôsobom, že sa ich mandát rozšíri o opatrenia zamerané na zavedenie kontroly hraníc (alebo kontroly vzdušného, pozemného a námorného priestoru v oblasti konfliktu) a odzbrojenie.

               (4)

               Pracovná skupina pre globálne odzbrojenie a kontrolu zbrojenia (CODUN) a Spoločné situačné centrum EÚ (SitCen) od roku 2007 pracujú na iniciatíve EÚ na zabránenie nedovolenému obchodovaniu s RĽZ prostredníctvom leteckej dopravy tým, že skvalitňujú výmenu dôležitých informácií o podozrivých leteckých dopravcoch medzi členskými štátmi. Pracovná skupina CODUN a SitCen zavádzajú tento systém na výmenu informácií v spolupráci so Štokholmským ústavom pre výskum medzinárodného mieru (SIPRI), v rámci ktorého existuje projekt na hodnotenie mechanizmu boja proti nedovolenému obchodovaniu (CIT – MAP). Pracovná skupina CODUN v súvislosti s touto iniciatívou nedávno súhlasila s tým, že preskúma možnosti, ako prostredníctvom zabezpečenia včasnej aktualizácie a spracovania príslušných informácií dosiahnuť vyššiu operatívnosť a účinnosť tejto iniciatívy EÚ.

               (5)

               Riziko, ktoré pre medzinárodnú bezpečnosť predstavuje nedovolené obchodovanie s RĽZ prostredníctvom leteckej dopravy, uznali aj ďalšie medzinárodné a regionálne organizácie. V rámci Fóra OBSE pre bezpečnosť a spoluprácu sa v súvislosti s touto otázkou v roku 2007 uskutočnilo osobitné zasadnutie a Parlamentné zhromaždenie OBSE v roku 2008 prijalo uznesenie, ktoré obsahuje výzvu na finalizáciu, prijatie a vykonávanie príručky najlepších postupov OBSE o nedovolenej leteckej preprave RĽZ. Podobne aj zmluvné strany Wassenaarskeho usporiadania prijali v roku 2007 „najlepšie postupy na predchádzanie destabilizujúcim transferom RĽZ prostredníctvom leteckej dopravy“. V mnohých správach skupiny expertov sankčného výboru Bezpečnostnej rady OSN, ktoré sa týkajú západnej Afriky a oblasti Veľkých jazier, sa opakovane spomína významná úloha, ktorú v nedovolenom obchodovaní s RĽZ zohrávajú leteckí dopravcovia.

               (6)

               Zámerom opatrení, ktoré sa ustanovujú týmto rozhodnutím, nie je posilnenie bezpečnosti leteckej dopravy,

         PRIJALA TOTO ROZHODNUTIE:
   Článok 1
   1.   Na účely vykonávania stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (ďalej len „stratégia EÚ pre RĽZ“) sa Únia usiluje o dosiahnutie týchto cieľov:

               a)

               zdokonalenie nástrojov a techník, ktorými disponujú príslušné misie krízového riadenia, medzinárodné orgány a vnútroštátne orgány tretích krajín a členské štáty, s cieľom účinne a cielene kontrolovať podozrivé nákladné lietadlá, ktoré by sa mohli podieľať na nedovolenom obchodovaní s RĽZ prostredníctvom leteckej dopravy v rámci tretích krajín alebo na preprave RĽZ z týchto krajín alebo do nich;

               b)

               zvýšenie informovanosti a technických odborných znalostí príslušných pracovníkov na vnútroštátnej i medzinárodnej úrovni, vypracovanie najlepších postupov v oblasti monitorovania, odhaľovania a vykonávania analýzy riadenia rizika v súvislosti s nákladnými leteckými dopravcami podozrivými z obchodovania s RĽZ prostredníctvom leteckej dopravy v tretích krajinách alebo z prepravy RĽZ z týchto krajín alebo do nich.

         2.   Na účely dosiahnutia cieľov uvedených v odseku 1 prijme Únia tieto opatrenia:

               a)

               vytvorenie a praktické testovanie modelového softvéru na riadenie rizika spojeného s obchodovaním prostredníctvom leteckej dopravy určeného príslušným misiám krízového riadenia a medzinárodným a vnútroštátnym orgánom vrátene pravidelne aktualizovanej databázy, ktorá bude okrem iného obsahovať informácie o leteckých spoločnostiach, lietadlách, registračných číslach a dopravných trasách;

               b)

               vytvorenie a praktické testovanie bezpečného modelového systému na riadenie rizika a šírenie informácií;

               c)

               vypracovanie a publikácia príručky a sprievodných materiálov na odbornú prípravu, ako aj poskytovanie technickej pomoci s cieľom uľahčiť používanie a adaptáciu modelového softvéru a bezpečného modelového systému na riadenie rizika a šírenie informácií, a to aj prostredníctvom usporadúvania regionálnych seminárov pre personál misií krízového riadenia a medzinárodných a vnútroštátnych orgánov.

         Podrobný opis projektu sa uvádza v prílohe.
   Článok 2
   1.   Za vykonávanie tohto rozhodnutia zodpovedá vysoký predstaviteľ Únie pre zahraničné veci a bezpečnostnú politiku (VP).
   2.   Technické vykonávanie projektov uvedených v článku 1 ods. 2 uskutočňuje SIPRI.
   3.   SIPRI svoje úlohy vykonáva pod vedením VP. VP na tento účel uzavrie so SIPRI potrebné dohody.
   Článok 3
   1.   Referenčná suma na vykonávanie projektu uvedeného v článku 1 ods. 2 je 900 000 EUR.
   2.   Výdavky financované zo sumy stanovenej v odseku 1 sa spravujú v súlade s postupmi a pravidlami, ktoré sa vzťahujú na všeobecný rozpočet Únie.
   3.   Komisia dohliada na riadne spravovanie výdavkov uvedených v odseku 1. Na tento účel uzavrie so SIPRI dohodu o financovaní. V dohode sa stanoví, že SIPRI má zabezpečiť viditeľnosť príspevku EÚ zodpovedajúcu jeho výške.
   4.   Komisia sa usiluje uzavrieť finančnú dohodu uvedenú v odseku 3 čo najskôr po tom, ako toto rozhodnutie nadobudne účinnosť. Radu informuje o všetkých ťažkostiach v tomto procese, ako aj o dátume uzavretia dohody o financovaní.
   Článok 4
   VP predkladá Rade správy o vykonávaní tohto rozhodnutia vo forme pravidelných dvojmesačných správ, ktoré vypracuje SIPRI. Rada na základe týchto správ uskutoční svoje hodnotenie. Komisia predkladá správy o finančných aspektoch vykonávania projektu uvedeného v článku 1 ods. 2.
   Článok 5
   1.   Toto rozhodnutie nadobúda účinnosť dňom jeho prijatia.
   2.   Toto rozhodnutie stráca účinnosť 24 mesiacov odo dňa uzatvorenia dohody o financovaní uvedenej v článku 3 ods. 3 alebo šesť mesiacov odo dňa prijatia tohto rozhodnutia, ak sa v tomto období neuzavrie žiadna dohoda o financovaní.
   Článok 6
   Toto rozhodnutie sa uverejní v Úradnom vestníku Európskej únie.

      V Bruseli 2. decembra 2010

            Za Radu

            predseda

         M. WATHELET

      PRÍLOHA
      1.   Všeobecný rámec

      Toto rozhodnutie vychádza z iniciatívy pracovnej skupiny CODUN na riešenie hrozieb vyplývajúcich z obchodovania s RĽZ a s iným destabilizujúcim tovarom prostredníctvom leteckej dopravy. Uvedené rozhodnutie nadväzuje v rámci iniciatívy pracovnej skupiny CODUN na projekty, ktoré uskutočnila Rada v spolupráci so SitCen, s Budapeštianskym klubom a so SIPRI. V tomto rozhodnutí sa ustanovuje vytvorenie softvéru, modelových systémov na vykonávanie, programov odbornej prípravy a sprievodných doplnkových programov s cieľom umožniť misiám krízového riadenia, ako aj medzinárodným a vnútroštátnym orgánom lepšie monitorovať, aktualizovať a šíriť informácie o podozrivých leteckých nákladných dopravcoch v Afrike a iných regiónoch. Pri vykonávaní tohto rozhodnutia by sa mala zabezpečiť dobrá koordinácia s inými relevantnými projektmi, ktoré sa financujú z rozpočtových prostriedkov určených na programy Spoločenstva, a s inými rozhodnutiami Rady s cieľom zvýšiť vplyv činnosti Únie v oblasti predchádzania nedovolenému obchodovaniu s RĽZ.
      2.   Ciele

      Projekty uvedené nižšie sa budú zaoberať nasledujúcimi tromi oblasťami, ktoré identifikovala pracovná skupina CODUN a iné zainteresované strany, ktoré sa podieľajú na iniciatíve EÚ zameranej na boj proti obchodovaniu s RĽZ prostredníctvom leteckej dopravy:

                  a)

                  potreba vytvoriť bezpečný systém na poskytovanie aktualizovaných informácií o leteckých spoločnostiach a dopravcoch, ktorí bežne menia registráciu majetku a premiestňujú vykonávanie podnikateľskej činnosti s cieľom vyhnúť sa odhaleniu;

                  b)

                  zabezpečenie softvéru na riadenie rizika a programov odbornej prípravy, ktoré by misiám krízového riadenia a medzinárodným a vnútroštátnym orgánom umožnili účinnejšie monitorovať a skúmať rastúci počet subjektov v nákladnej leteckej doprave podozrivých z účasti na obchodovaní s RĽZ alebo z prepravy iného destabilizujúceho tovaru prostredníctvom leteckej dopravy;

                  c)

                  potreba zabezpečenia odbornej prípravy a technickej podpory a zvyšovania informovanosti v mnohostranných organizáciách, misiách, regionálnych orgánoch a štátoch v Afrike a iných regiónoch so zámerom posilniť ich schopnosť monitorovať a odhaľovať subjekty podieľajúce sa na obchodovaní s RĽZ alebo preprave iného destabilizujúceho tovaru prostredníctvom leteckej dopravy.

            3.   Opis projektu

      3.1.   Projekt č. 1: Vytvorenie softvérového balíka a uskutočnenie modelového projektu na monitorovanie, aktualizáciu a šírenie informácií o subjektoch v nákladnej leteckej doprave podozrivých z nedovoleného obchodovania s RĽZ

      3.1.1.   Cieľ projektu

      Projekt je zameraný na zdokonaľovanie nástrojov a techník, ktorými disponujú príslušné misie krízového riadenia, medzinárodné orgány a vnútroštátne orgány tretích krajín a členské štáty, na účinnú a cielenú kontrolu podozrivých dopravných lietadiel, ktoré by sa mohli podieľať na nedovolenom obchodovaní s RĽZ prostredníctvom leteckej dopravy v rámci tretích krajín alebo na preprave RĽZ z týchto krajín alebo do nich.
      3.1.2.   Opis projektu

      V rámci uvedeného projektu sa uskutočnia tieto opatrenia:

                  a)

                  vytvorenie softvérového balíka na riadenie rizika v súvislosti s obchodovaním prostredníctvom leteckej dopravy určeného mnohostranným organizáciám, misiám a niektorým tretím krajinám;

                  b)

                  vytvorenie bezpečného modelového systému na riadenie rizika a šírenie informácií;

                  c)

                  praktické testovanie softvérového balíka v spolupráci s VP a príslušnými orgánmi Rady;

                  d)

                  praktické testovanie systému na šírenie informácií v spolupráci s VP a príslušnými orgánmi Rady;

                  e)

                  vypracovanie príručky a sprievodných materiálov na odbornú prípravu s cieľom uľahčiť misiám krízového riadenia, medzinárodným a vnútroštátnym orgánom tretích krajín a členským štátom používanie a prijatie systémov, ktoré sú opísané v písmenách a) a b);

                  f)

                  predstavenie konečného softvéru a sprievodnej príručky a materiálov na odbornú prípravu na záverečnom seminári, na ktorý organizátori pozvú príslušné zainteresované strany (maximálny počet účastníkov: 80).

            Tento projekt sa bude vykonávať pod dohľadom VP v primeranej časovej lehote, pričom sa zohľadní potreba konzultácií a spolupráce s rôznymi zainteresovanými stranami. Vykonávať sa bude v šiestich fázach.
      Prípravná fáza
      SIPRI po porade s príslušnými orgánmi Rady a pod vedením VP vytvorí softvérový balík, nástroje na riadenie rizika a súborný systém na šírenie informácií a rozčlenených údajov, pričom využije vhodné informačné technológie, ktoré má dispozícii.
      Fáza vkladania údajov
      Ďalšou fázou projektu je vkladanie údajov z relevantných zdrojov na účely zostavenia komplexných databáz, ktoré budú obsahovať dostatočné informácie na vytvorenie nástrojov na presné riadenie rizika, odhaľovanie a profilovanie, pričom tieto informácie by mali pochádzať výlučne len z voľne prístupných zdrojov.
      Fáza hodnotenia
      SIPRI po porade s príslušnými orgánmi Rady a pod vedením VP uskutoční hodnotenie rôznych lokalít, regiónov, organizácií a misií, kde bude možné modelový balík testovať v optimálnych podmienkach za využitia údajov z voľne prístupných zdrojov.
      Fáza praktického testovania
      SIPRI po porade s príslušnými orgánmi Rady a pod vedením VP spolu s partnermi určenými vo fáze hodnotenia vykoná praktické testovanie.
      Fáza hodnotenia a úprav
      SIPRI v nadväznosti na praktické testovanie pristúpi k hodnoteniu a úprave softvéru s cieľom využiť skúsenosti a poznatky nadobudnuté vo fáze praktického testovania. Konečný produkt, ktorý takto vznikne, sa so súhlasom jednotlivých zainteresovaných strán sprístupní.
      Fáza prezentácie
      Konečná verzia softvéru a materiálov na odbornú prípravu sa na seminári určenom tomuto projektu predstaví zainteresovaným stranám (maximálne 80 osôb), ktoré sa zúčastnili na jej príprave a ktoré boli určené za konečných používateľov tohto softvéru.
      3.1.3.   Výsledky projektu

      Prostredníctvom projektu sa:

                  a)

                  posilní schopnosť príslušných misií krízového riadenia, medzinárodných orgánov a vnútroštátnych orgánov tretích krajín a členských štátov monitorovať činnosť nákladných leteckých dopravcov podozrivých z obchodovania s RĽZ prostredníctvom leteckej dopravy;

                  b)

                  poskytnú nástroje a modelové systémy potrebné na to, aby sa zvýšil počet zákazov vzťahujúcich sa na podozrivé nedovolené zásielky RĽZ prostredníctvom leteckej dopravy zo strany mnohostranných organizácií, misií, afrických štátov a iných regiónov;

                  c)

                  posilní schopnosť členských štátov bezpečne si vymieňať informácie o nákladných leteckých dopravcoch prostredníctvom techník na poskytovanie rozčlenených údajov a iných profilačných mechanizmov.

            3.1.4.   Adresáti projektu

      Projekt je určený príslušnému personálu misií krízového riadenia a vnútroštátnych a medzinárodných orgánov. Pri výbere jednotlivých adresátov, ktorí budú testovať softvérový balík, sa budú brať do úvahy také faktory, ako prítomnosť európskych alebo mnohostranných misií krízového riadenia v danej oblasti, potreba maximalizovať zdroje, dostupnosť výpomoci na miestnej úrovni, politické odhodlanie a schopnosť miestnych a vnútroštátnych orgánov bojovať proti nedovolenému obchodovaniu s RĽZ prostredníctvom leteckej dopravy. SIPRI predloží užší zoznam adresátov, ktorý následne schváli VP po porade s príslušnými orgánmi Rady.
      3.2.   Projekt č. 2: Zvyšovanie informovanosti o monitorovaní, odhaľovaní a postupoch riadenia rizika v súvislosti s nákladnými leteckými dopravcami, ktorí sa zúčastňujú na obchodovaní s RĽZ leteckou dopravou a na preprave iného destabilizujúceho tovaru, a to prostredníctvom publikácií, odbornej prípravy a sprievodnej doplnkovej činnosti

      3.2.1.   Cieľ projektu

      Zámerom projektu je zvyšovanie informovanosti a technických odborných znalostí príslušných pracovníkov na vnútroštátnej i medzinárodnej úrovni a vypracovanie najlepších postupov v oblasti monitorovania, odhaľovania a vykonávania analýzy riadenia rizika v súvislosti s nákladnými leteckými dopravcami podozrivými z obchodovania s RĽZ prostredníctvom leteckej dopravy.
      3.2.2.   Opis projektu

      V rámci uvedeného projektu sa uskutočnia tieto opatrenia:

                  a)

                  príprava a publikácia príručky a sprievodných materiálov na odbornú prípravu pre maximálny počet 250 jednotlivcov, ktorí pracujú pre mnohostranné organizácie, misie alebo štáty;

                  b)

                  odborná príprava a sprievodná doplnková činnosť určená 80 až 100 zamestnancom konkrétnych oddelení alebo jednotiek misií krízového riadenia, medzinárodných orgánov a vnútroštátnych orgánov tretích krajín vo forme maximálne troch regionálnych seminárov, v rámci ktorých sa budú poskytovať materiály na odbornú prípravu školiteľov, čo by malo znásobiť ich účinok;

                  c)

                  spracovanie výsledkov a hodnotenia zo strany účastníkov odbornej prípravy a sprievodnej doplnkovej činnosti, na základe ktorých sa vytvorí model najlepších postupov na výmenu informácií v danej oblasti medzi zamestnancami medzinárodných a vnútroštátnych orgánov;

                  d)

                  prezentácia výsledného modelu najlepších postupov na záverečnom seminári, na ktorý organizátori pozvú príslušné zainteresované strany (maximálny počet účastníkov: 80).

            3.2.3.   Výsledky projektu

      Prostredníctvom projektu sa:

                  a)

                  zvýši informovanosť personálu mnohostranných organizácií, misií a štátov o najlepších postupoch v oblasti monitorovania, odhaľovania a analýzy riadenia rizika v súvislosti s nákladnými leteckými dopravcami podozrivými z obchodovania s RĽZ prostredníctvom leteckej dopravy a prepravy iného destabilizujúceho tovaru;

                  b)

                  prispeje k ustaľovaniu najlepších postupov v danej oblasti, a to prostredníctvom publikácie a distribúcie príručky o technikách monitorovania, odhaľovania a analýzy riadenia rizika;

                  c)

                  začnú zavádzať najlepšie postupy v oblasti koordinácie informácií prostredníctvom odbornej prípravy a doplnkovej podpornej činnosti určenej zamestnancom osobitných oddelení alebo jednotiek mnohostranných organizácií, misií či štátov.

            3.2.4.   Adresáti projektu

      Projekt je určený príslušnému personálu misií krízového riadenia a vnútroštátnych a medzinárodných orgánov. Jednotliví účastníci odbornej prípravy sa budú vyberať na základe užšieho zoznamu adresátov, ktorý navrhne SIPRI a ktorý po porade s príslušnými orgánmi Rady schváli VP.
      4.   Miesto konania

      Miesto konania praktického testovania a záverečného seminára v rámci projektu 3.1, ako aj odbornej prípravy, sprievodnej doplnkovej činnosti a záverečného seminára v rámci projektu 3.2 sa určí s prihliadnutím na želanie maximalizovať zdroje a minimalizovať uhlíkovú stopu a s prihliadnutím na dostupnosť miestnej výpomoci. SIRPI navrhne užší zoznam odporúčaných miest, ktorý po porade s príslušnými orgánmi Rady schváli VP.
      5.   Trvanie projektov

      Celková odhadovaná dĺžka trvania projektov je 24 mesiacov.
      6.   Vykonávací orgán

      Technickým vykonávaním tohto rozhodnutia sa poverí SIPRI. SIPRI zabezpečí viditeľnosť príspevku EÚ a svoju úlohu bude vykonávať pod vedením VP.
      7.   Predkladanie správ

      SIPRI bude vypracúvať pravidelné dvojmesačné správy, ako aj správy po ukončení každej z opísaných činností. Tieto správy by sa mali VP predkladať najneskôr šesť týždňov po ukončení príslušných činností.


title: 2013/578/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011

text:
               16.11.2013

               SK

               Úradný vestník Európskej únie

               L 308/235

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011
   (2013/578/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2011 spolu s odpoveďami inštitútu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0081/2013),

               1.

               udeľuje riaditeľovi Európskeho inštitútu pre rodovú rovnosť absolutórium za plnenie rozpočtu inštitútu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inštitútu pre rodovú rovnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 98.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 403, 30.12.2006, s. 9.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2011 spolu s odpoveďami inštitútu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0081/2013),

                  A.

                  keďže Európsky inštitút pre rodovú rovnosť (ďalej len „inštitút“) bol zriadený na základe nariadenia (ES) č. 1922/2006 a stal sa nezávislým 15. júna 2010;

                  B.

                  keďže Dvor audítorov vyhlásil, že získal primeranú istotu o tom, že ročná účtovná závierka inštitútu za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže rok 2011 bol prvým uceleným rokom činnosti inštitútu, pretože finančnú a administratívnu nezávislosť získal v júni 2010;

                  D.

                  keďže štruktúra inštitútu je založená na mandáte a úlohách definovaných v základnom nariadení o zriadení agentúry a na cieľoch schválených správnou radou inštitútu v strednodobom pracovnom programe na obdobie rokov 2010 – 2012 a v ročnom pracovnom programe;

                  E.

                  keďže celkový rozpočet inštitútu na rozpočtový rok 2011 bol 7 530 000 EUR v porovnaní s celkovým rozpočtom na rozpočtový rok 2010 vo výške 5 678 123,09 EUR, čo predstavuje nárast o 32,6 %; keďže rozpočet inštitútu je v plnom rozsahu financovaný z príspevku Únie;

                  F.

                  keďže na konci roka 2011 inštitút zaznamenal kladný výsledok rozpočtového hospodárenia vo výške 1 156 400,29 EUR (6) (po odpočítaní rozdielov vo výmennom kurze predstavujúcich 2 650,64 EUR), ktorý bol potom zaznamenaný v účtovnej závierke ako záväzok voči Komisii,

         Rozpočtové a finančné hospodárenie

                  1.

                  pripomína, že inštitút získal finančnú a administratívnu nezávislosť 15. júna 2010; konštatuje, že v dôsledku toho boli všetky postupy verejného obstarávania v roku 2010 začaté najmä v poslednom štvrťroku roku 2010;

                  2.

                  konštatuje, že plnenie rozpočtu sa pripravuje na základe modifikovaného hotovostného účtovníctva, čo znamená, že prenesené platobné rozpočtové prostriedky sa zaznamenávajú spolu s uskutočnenými platbami a prijatými príjmami;

                  3.

                  na základe ročnej účtovnej závierky konštatuje, že plnenie platieb v priebehu roka 2011 bolo účinnejšie ako v roku 2010 a vykazuje značné zlepšenie v rámci všetkých hláv; na základe ročnej účtovnej závierky konštatuje, že inštitút zaznamenal ku koncu roka 2011 mieru plnenia rozpočtu 44,19 % v prípade platieb a 88,54 % v prípade záväzkov;

                  4.

                  na základe ročnej účtovnej závierky (7) konštatuje, že miera plnenia platieb v rámci hlavy I (výdavky na zamestnancov) sa v roku 2011 zvýšila na 88,49 % v porovnaní so 49,19 % v roku 2010; vyzýva inštitút, aby informoval orgán udeľujúci absolutórium o ďalších opatreniach prijatých na zlepšenie miery plnenia;

                  5.

                  na základe ročnej účtovnej závierky konštatuje, že miera plnenia platieb v rámci hlavy II (administratívne výdavky) sa v roku 2011 zvýšila na 34,71 % v porovnaní s 28,99 % v roku 2010; vyzýva inštitút, aby informoval orgán udeľujúci absolutórium o opatreniach prijatých na zlepšenie mier plnenia, keďže nízke miery plnenia poukazujú na ťažkosti v plánovaní a plnení rozpočtu;

                  6.

                  na základe ročnej účtovnej závierky konštatuje veľmi nízku mieru plnenia platieb v rámci hlavy III (operačné výdavky), ktorá dosiahla len 18,36 %; berie na vedomie, že je to spôsobené významným počtom obstarávaní, ktoré sa začali koncom roka 2010 po tom, ako sa inštitút v júni toho roka administratívne osamostatnil; vyzýva inštitút, aby informoval orgán udeľujúci absolutórium o odvtedy prijatých opatreniach na zlepšenie mier plnenia, keďže nízke miery plnenia poukazujú na ťažkosti v plánovaní a plnení rozpočtu;

                  7.

                  na základe ročnej účtovnej závierky konštatuje, že suma 3 339 551,93 EUR vo viazaných rozpočtových prostriedkoch, ktoré boli zaviazané do konca roka 2011, ale ešte neboli vyplatené, bola prenesená do roku 2012, čo predstavuje 50 % celkových záväzkov; ďalej konštatuje, že celková suma prenesených rozpočtových prostriedkov, ktoré boli zrušené (t. j. boli prenesené z roka 2010 a neboli vyplatené v roku 2011) predstavuje 295 741,61 EUR, a to z dôvodu, že išlo o prvý celý rok činnosti, počas ktorého zamestnanci po prvýkrát realizovali rôzne postupy verejného obstarávania, iniciovali opatrenia vrátane neskoršej žiadosti o podujatie v rámci Predsedníctva a ďalších akcií v druhej polovici roka; vyzýva inštitút, aby informoval orgán udeľujúci absolutórium o opatreniach prijatých na zabezpečenie uspokojivej miery plnenia rozpočtu v budúcnosti;

                  8.

                  na základe ročnej účtovnej závierky konštatuje, že inštitút na konci roka 2010 nezačal potrebný postup zrušenia viazanosti prostriedkov a uskutočnili sa všetky automatické prenosy prostriedkov;

         Účtovníctvo

                  9.

                  konštatuje, že v roku 2010 inštitút definoval úlohy zamestnancov ako účastníkov finančných operácií a vypracoval finančné postupy pre záväzky; ďalej konštatuje, že inštitút do konca roka 2010 vymenoval všetkých účastníkov finančných operácií a vymedzil ich úlohy a povinnosti;

                  10.

                  berie na vedomie, že inštitút prijal od Komisie tri prevody finančných prostriedkov v celkovej výške 7 530 000 EUR (t. j. 3 390 000 EUR v prvom prevode, 2 070 000 EUR v druhom prevode a 2 070 000 EUR v treťom prevode);

         Verejné obstarávanie

                  11.

                  na základe výročnej správy konštatuje, že v roku 2011 inštitút zaznamenal v prípade finančných operácií šesť výnimiek, ktoré boli prerokované s vedením, vedúcimi tímov a príslušnými zamestnancami s cieľom predísť chybám v budúcnosti; vyzýva inštitút, aby informoval orgán udeľujúci absolutórium o opatreniach prijatých na odstránenie tohto nedostatku;

                  12.

                  konštatuje, že v roku 2011 bolo dokončených 123 postupov verejného obstarávania v oblasti operácií a administratívy a že celkové verejné obstarávanie predstavovalo okolo 50 % celkového rozpočtu inštitútu; tiež konštatuje, že činnosti v oblasti verejného obstarávania v roku 2011 boli vykonané v súlade s pracovným programom na rok 2011;

         Ľudské zdroje

                  13.

                  na základe ročnej účtovnej závierky konštatuje, že inštitút v roku 2011 dokončil postup prijímania troch dočasných zamestnancov a troch zmluvných zamestnancov (zatiaľ čo v roku 2010 inštitút prijal 23 dočasných zamestnancov) a dosiahol 94 % naplnenie plánu pracovných miest v porovnaní s 92,3 % v roku 2010; víta zvýšenie miery obsadenia pracovných miest uvedených v pláne pracovných miest inštitútu, čo prispeje k účinnému fungovaniu inštitútu;

                  14.

                  konštatuje, že podľa IAS je vykonávanie ustanovení služobného poriadku v inštitúte podporované súborom politík, stratégií, postupov a usmernení; berie na vedomie, že niektoré body sú stále vo fáze vývoja a mali by byť dokončené v neskoršej fáze, najmä s prijatím nástrojov IT pre riadenie ľudských zdrojov (konkrétne otázky ako príprava náplní práce, stanovovanie osobných cieľov a formalizácia individuálnych plánov vzdelávania); vyzýva inštitút, aby informoval orgán udeľujúci absolutórium o opatreniach prijatých na riešenie uvedených otázok;

         Výkonnosť

                  15.

                  víta správu inštitútu z druhého hodnotenia ex ante z 8. septembra 2011, ktorá sa zameriava na konkrétne ciele a operácie inštitútu a ktorej cieľom je poskytnúť vedeniu inštitútu usmernenia pri finalizácii cieľov a činností; zdôrazňuje, že v čase hospodárskej krízy a úspor je veľmi dôležité, aby inštitút ponúkal čo najlepšiu hodnotu za vynaložené peniaze bez toho, aby bolo ohrozené úspešné plnenie jeho dôležitého poslania;

                  16.

                  víta skutočnosť, že v rámci inštitútu bolo otvorené stredisko pre zdroje a dokumentáciu ako jedinečný európsky zdroj inštitucionálnych a metodologických poznatkov o rodovej rovnosti;

                  17.

                  zdôrazňuje, že ciele a úlohy inštitútu si vyžadujú zachovanie samostatného, osobitného subjektu v inštitucionálnom rámci;

         Sídlo

                  18.

                  na základe výročnej správy konštatuje, že dňa 1. marca 2010 boli zamestnanci inštitútu presťahovaní z dočasných priestorov v Bruseli do trvalého sídla vo Vilniuse v Litve;

                  19.

                  na základe výročnej správy berie na vedomie, že vláda Litovskej republiky zaistila zaplatenie nájomného za kancelárie inštitútu na obdobie dvoch rokov do 15. decembra 2011;

                  20.

                  víta jedinečnú iniciatívu koordinovanú s ostatnými zastúpeniami inštitúcií Únie vo Vilniuse (zastúpenie Komisie a informačná kancelária Európskeho parlamentu), ktorá spočíva v určovaní a výbere spoločných priestorov; konštatuje, že novozaložený Dom EÚ sa ukázal ako nevyhnutný a prispeje k súčinnosti, lepšej viditeľnosti Únie, úsporám a zdieľaniu nákladov;

         Vnútorný audit

                  21.

                  víta prvé činnosti v oblasti auditu vykonané v inštitúte v roku 2011 Útvarom pre vnútorný audit (IAS); na základe správy IAS (8) konštatuje, že zo správy IAS z 31. decembra 2011 nevyplývajú žiadne odporúčania s rozhodujúcim významom ani veľmi dôležité odporúčania, ktoré by neboli vykonané;

                  22.

                  konštatuje, že v decembri 2011 vykonal IAS v inštitúte čiastočnú kontrolu implementácie noriem vnútornej kontroly; berie na vedomie, že inštitút prijal odporúčanie dokončiť postup zavádzania noriem vnútornej kontroly a vedenie prijalo akčný plán, ktorý sa má implementovať v roku 2012; vyzýva inštitút, aby informoval orgán udeľujúci absolutórium o opatreniach prijatých v súvislosti s odporúčaniami;

                  23.

                  berie na vedomie, že analýza rizika vykonaná IAS identifikovala určité procesy (9), ktoré nebolo možné posúdiť v rámci plánu auditov IAS, pretože kontroly procesov boli hodnotené ako chýbajúce alebo nedostatočné;

                  24.

                  na základe pripomienok Dvora audítorov konštatuje, že inštitút musí zlepšiť dokumentáciu fyzickej inventarizácie dlhodobého majetku a odhady časovo rozlíšených nákladov;

                  25.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (10) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 98.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 403, 30.12.2006, s. 9.

         (5)  Ú. v. ES L 357, 31.12.2002, s. 72.

         (6)  Účtovná závierka za rok 2011, s. 22.

         (7)  Účtovná závierka za rok 2011, s. 34.

         (8)  Výročná správa o vnútornom audite za rok 2011, s. 6.

         (9)  Výročná správa o vnútornom audite za rok 2011, s. 4.

         (10)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Európskej centrálnej banky (EÚ) 2017/760 z 24. apríla 2017 o celkovej výške ročných poplatkov za dohľad za rok 2017 (ECB/2017/11)

text:
                  29.4.2017

                  SK

                  Úradný vestník Európskej únie

                  L 113/52

            ROZHODNUTIE EURÓPSKEJ CENTRÁLNEJ BANKY (EÚ) 2017/760
      z 24. apríla 2017
      o celkovej výške ročných poplatkov za dohľad za rok 2017 (ECB/2017/11)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie,
      so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 30,
      so zreteľom na nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (2), a najmä na jeho článok 3 ods. 1 a článok 9 ods. 2,
      keďže:

                  (1)

                  Celková výška ročných poplatkov za dohľad, ktoré sa majú účtovať podľa článku 9 ods. 2 nariadenia (EÚ) č. 1163/2014 (ECB/2014/41) by mala pokrývať, ale neprevyšovať výdavky Európskej centrálnej banky (ECB) vynaložené v súvislosti s jej úlohami v oblasti dohľadu počas príslušného poplatkového obdobia. Tieto výdavky tvoria predovšetkým náklady priamo súvisiace s úlohami ECB v oblasti dohľadu, napríklad náklady na priamy dohľad nad významnými subjektmi, monitorovanie dohľadu nad menej významnými subjektmi a výkon horizontálnych úloh a špecializovaných služieb. Ich súčasťou sú tiež náklady, ktoré priamo nesúvisia s úlohami ECB v oblasti dohľadu, napríklad náklady na služby poskytované podpornými útvarmi ECB vrátane prevádzky priestorov, riadenia ľudských zdrojov, administratívnych služieb, rozpočtu a kontrolingu, účtovníctva, právnych služieb, komunikačných a prekladateľských služieb, interného auditu a štatistických služieb a služieb informačných technológií.

                  (2)

                  Na účely výpočtu ročných poplatkov za dohľad, ktoré majú platiť významné dohliadané subjekty a významné dohliadané skupiny, ako aj menej významné dohliadané subjekty a menej významné dohliadané skupiny, by mali byť celkové náklady rozdelené na základe výdavkov pridelených príslušným funkčným oblastiam, ktoré vykonávajú priamy dohľad nad významnými dohliadanými subjektmi a významnými dohliadanými skupinami a nepriamy dohľad nad menej významnými dohliadanými subjektmi a menej významnými dohliadanými skupinami.

                  (3)

                  Celková výška ročných poplatkov za dohľad za rok 2017 by sa mala vypočítať ako súčet: a) odhadu ročných nákladov na úlohy v oblasti dohľadu v roku 2017 založeného na schválenom rozpočte ECB na rok 2017 pri zohľadnení vývoja odhadovaných ročných nákladov ECB, ktoré boli známe v čase prijatia tohto rozhodnutia; a b) prebytok alebo schodok z roku 2016.

                  (4)

                  Prebytok alebo schodok by sa mal určiť odpočítaním skutočných ročných nákladov vynaložených na úlohy v oblasti dohľadu v roku 2016 uvedených v ročnej účtovnej závierke ECB za rok 2016 (3) od odhadovaných ročných nákladov v roku 2016 uvedených v prílohe k rozhodnutiu Európskej centrálnej banky (EÚ) 2016/661 (ECB/2016/7) (4).

                  (5)

                  V súlade s článkom 5 ods. 3 nariadenia (EÚ) č. 1163/2014 (ECB/2014/41) by sa pri odhade ročných nákladov na úlohy v oblasti dohľadu v roku 2017 mala zohľadniť výška poplatkov z predchádzajúcich poplatkových období, ktoré nebolo možné vybrať, prijaté platby úrokov v súlade s článkom 14 a sumy prijaté alebo vrátené v súlade s článkom 7 ods. 3 uvedeného nariadenia,

            PRIJALA TOTO ROZHODNUTIE:
      Článok 1
      Vymedzenie pojmov
      Na účely tohto rozhodnutia sa uplatňujú vymedzenia pojmov uvedené v nariadení Európskej centrálnej banky (EÚ) č. 468/2014 (ECB/2014/17) (5) a v nariadení (EÚ) č. 1163/2014 (ECB/2014/41).
      Článok 2
      Celková výška ročných poplatkov za dohľad za rok 2017
      1.   Celková výška ročných poplatkov za dohľad za rok 2017 je 424 957 652 EUR a je vypočítaná tak, ako je to uvedené v prílohe I.
      2.   Každá kategória dohliadaných subjektov a dohliadaných skupín bude platiť ročné poplatky za dohľad v tejto celkovej výške:

                  a)

                  významné dohliadané subjekty a významné dohliadané skupiny: 391 279 654 EUR;

                  b)

                  menej významné dohliadané subjekty a menej významné dohliadané skupiny: 33 677 998 EUR.

            Rozdelenie celkovej výšky ročných poplatkov za dohľad za rok 2017, ktoré má platiť každá kategória, je uvedené v prílohe II.
      Článok 3
      Nadobudnutie účinnosti
      Toto rozhodnutie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

         Vo Frankfurte nad Mohanom 24. apríla 2017

               Prezident ECB

            Mario DRAGHI

         (1)  Ú. v. EÚ L 287, 29.10.2013, s. 63.

         (2)  Ú. v. EÚ L 311, 31.10.2014, s. 23.

         (3)  Uverejnené vo februári 2017 na webovom sídle ECB www.ecb.europa.eu.

         (4)  Rozhodnutie Európskej centrálnej banky (EÚ) 2016/661 z 15. apríla 2016 o celkovej výške ročných poplatkov za dohľad za rok 2016 (ECB/2016/7) (Ú. v. EÚ L 114, 28.4.2016, s. 14).

         (5)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

         PRÍLOHA I

            Výpočet celkovej výšky ročných poplatkov za dohľad za rok 2017

                     (v EUR)

                     Odhad ročných nákladov v roku 2017

                     464 676 594

                     Mzdy a dávky

                     208 621 881

                     Prenájom a údržba budov

                     54 990 329

                     Ostatné prevádzkové výdavky

                     201 064 384

                     Prebytok/schodok z roku 2016

                     – 41 089 798

                     Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                     1 370 856

                     Výška poplatkov z predchádzajúcich poplatkových období, ktoré nebolo možné vybrať

                     0

                     Platby úrokov prijaté v súlade s článkom 14 uvedeného nariadenia

                     – 23 761

                     Všetky sumy prijaté alebo vrátené v súlade s článkom 7 ods. 3 uvedeného nariadenia

                     1 394 617

                     CELKOM

                     424 957 652

         PRÍLOHA II

            Rozdelenie celkovej výšky ročných poplatkov za dohľad za rok 2017

                     (v EUR)

                     Významné dohliadané subjekty a významné dohliadané skupiny

                     Menej významné dohliadané subjekty a menej významné dohliadané skupiny

                     Celkom

                     Odhad ročných nákladov v roku 2017

                     427 700 563

                     36 976 031

                     464 676 594

                     Prebytok/schodok z roku 2016

                     – 37 593 510

                     – 3 496 288

                     – 41 089 798

                     Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)

                     1 172 601

                     198 255

                     1 370 856

                     Výška poplatkov z predchádzajúcich poplatkových období, ktoré nebolo možné vybrať

                     0

                     0

                     0

                     Platby úrokov prijaté v súlade s článkom 14 uvedeného nariadenia

                     – 8 696

                     – 15 065

                     – 23 761

                     Všetky sumy prijaté alebo vrátené v súlade s článkom 7 ods. 3 uvedeného nariadenia

                     1 181 297

                     213 320

                     1 394 617

                     CELKOM

                     391 279 654

                     33 677 998

                     424 957 652


title: 2008/486/ES: Rozhodnutie Rady z  23. júna 2008 , ktorým sa vymenúva polovica členov správnej rady Európskeho úradu pre bezpečnosť potravín

text:
               26.6.2008

               SK

               Úradný vestník Európskej únie

               L 165/8

      ROZHODNUTIE RADY

   z 23. júna 2008,
   ktorým sa vymenúva polovica členov správnej rady Európskeho úradu pre bezpečnosť potravín
   (2008/486/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods. 1,
   so zreteľom na zoznam kandidátov, ktoré Rade predložila Komisia Európskych spoločenstiev,
   so zreteľom na stanoviská Európskeho parlamentu,
   keďže:

               (1)

               Je mimoriadne dôležité zabezpečiť nezávislosť, vysokú vedeckú kvalitu, transparentnosť a efektívnosť Európskeho úradu pre bezpečnosť potravín. Nevyhnutnou je tiež spolupráca s členskými štátmi.

               (2)

               Funkčné obdobie polovice členov správnej rady úradu sa skončí 30. júna 2008.

               (3)

               Preskúmali sa jednotlivé kandidatúry s cieľom vymenovať sedem nových členov správnej rady na základe dokumentácie poskytnutej Komisiou a na základe stanoviska Európskeho parlamentu. Cieľom je zabezpečiť čo najvyššiu úroveň kvalifikácie, široký rozsah príslušných odborných schopností, napríklad v oblasti riadenia a verejnej správy, a čo najširšie možné geografické rozmiestnenie v rámci Únie.

               (4)

               Traja z týchto členov by mali pochádzať z organizácií zastupujúcich spotrebiteľské a iné záujmy v potravinovom reťazci,

         ROZHODLA TAKTO:
   Článok 1
   Na obdobie od 1. júla 2008 do 30. júna 2012 sa za členov správnej rady Európskeho úradu pre bezpečnosť potravín vymenúvajú:

               —

               Davies, Sue (2),

               —

               Facelli, Piergiuseppe,

               —

               Horst, Matthias (2),

               —

               Pogačnik, Milan,

               —

               Ruprich, Jiří,

               —

               Turunen, Sinikka (2),

               —

               Url, Bernhard.

         Článok 2
   Toto rozhodnutie sa uverejní v Úradnom vestníku Európskej únie.

      V Luxemburgu 23. júna 2008

            Za Radu

            predseda

         I. JARC

      (1)  Ú. v. EÚ L 31, 1.2.2002, s. 1. Nariadenie naposledy zmenené a doplnené nariadením Komisie (ES) č. 202/2008 (Ú. v. EÚ L 60, 5.3.2008, s. 17).

      (2)  Člen, ktorý má skúsenosti získané v organizáciách zastupujúcich spotrebiteľov a iné záujmy v potravinovom reťazci.


title: Rozhodnutie Rady z 13. decembra 1999 o úplnom uplatnení schengenského acquis v Grécku

text:
Dôležité právne oznámenie

|

31999D0848

Úradný vestník L 327 , 21/12/1999 S. 0058 - 0058

		Rozhodnutie Radyz 13. decembra 1999o úplnom uplatnení schengenského acquis v Grécku(1999/848/ES)RADA EURÓPSKEJ ÚNIE,so zreteľom na článok 2 ods.2 Protokolu o integrácii Schengenského acquis do systému Európskej únie,so zreteľom na rozhodnutie výkonného výboru zo 16. septembra 1998, ktorým sa ustanovuje Stály výbor na integráciu Schengenu,so zreteľom na rozhodnutie prijaté výborom stálych zástupcov 30. júna 1999, ktorým sa ustanovuje ad hoc výbor pre Grécko,berúc do úvahy rozhodnutia Schengenského výkonného výboru zo 7. októbra 1997 (SCH/Com-ex(97)29 revízia 2) a zo 16. decembra 1998 (SCH/Com-ex(98)49 revízia 3),(1) keďže boli vykonané návštevy na kontrolu, či požiadavky týkajúce sa úrovne ľudského potenciálu, požiadavky na materiálové zdroje, na výcvik síl vykonávajúcich dozor a ochranu hraníc a na koordináciu medzi príslušnými útvarmi sú splnené,(2) keďže od 1. januára 2000 boli splnené podmienky pre zrušenie kontrol osôb na vnútorných hraniciach s Gréckom,ROZHODLA TAKTO:Článok 1Kontroly osôb na vnútorných hraniciach medzi Gréckom a členskými štátmi plne uplatňujúcimi Schengenské acquis sa zrušia v období od 1. januára 2000 do 26. marca 2000.Toto rozhodnutie platí od 1. januára 2000 v prístavoch pre vnútornú námornú dopravu.Čo sa týka hraničných kontrol u vnútorných letov z a do Grécka, dátumy ich zrušenia sa dohodnú medzi Gréckom a ostatnými príslušnými členskými štátmi, a to od 1. januára 2000 na tých letiskách, kde je to technicky možné. Kontroly musia byť v každom prípade zrušené najneskôr do 26. marca 2000. Príslušné členské štáty podajú do 1. apríla 2000 Rade a Komisii informáciu o opatreniach, ktoré prijali pre implementáciu tohto rozhodnutia.Článok 2V roku 2000 hodnotiaca pracovná skupina Schengenu skontroluje úplné uplatnenie Schengenského acquis v Grécku a preskúma opatrenia, ktoré sa ukážu ako potrebné.Článok 31. Toto rozhodnutie nadobúda účinnosť dňom jeho prijatia.2. Toto rozhodnutie sa zverejní v Úradnom vestníku Európskych spoločenstiev.V Bruseli 13. decembra 1999Za RadupredsedaS. Hassi--------------------------------------------------


title: Rozhodnutie výkonného výboru z 27. júna 1996 o zásadách vydávania schengenských víz v súlade s článkom 30 ods. 1 písm. a) Dohovoru, ktorým sa vykonáva Schengenská dohoda [SCH/Com-ex (96) 13 rev. 1]

text:
Dôležité právne oznámenie

|

41996D0013

Úradný vestník L 239 , 22/09/2000 S. 0180 - 0181

		Rozhodnutie výkonného výboruz 27. júna 1996o zásadách vydávania schengenských víz v súlade s článkom 30 ods. 1 písm. a) Dohovoru, ktorým sa vykonáva Schengenská dohoda[SCH/Com-ex (96) 13 rev. 1]VÝKONNÝ VÝBOR,so zreteľom na článok 132 Dohovoru, ktorým sa vykonáva Schengenská dohoda,so zreteľom na články 9, 17 a 30 uvedeného dohovoru,keďže je v záujme všetkých schengenských štátov vymedziť práva a záväzky zastupujúcich a zastupovaných štátov, pretože všetky schengenské štáty majú zastúpenia, v ktorých zastupujú ostatné štáty a miesta, kde sú ony zastupované;keďže hlavnou zásadou tvoriacou základ spolupráce medzi schengenskými štátmi je absolútna dôvera v spôsob, akým sa schengenský systém zastupovania uplatňuje,ROZHODOL TAKTO:Vydanie schengenských víz v tretích štátoch, kde nie sú zastúpené všetky schengenské štáty podľa článku 30 ods. 1 písm. a) dohovoru, ktorým sa vykonáva Schengenská dohoda, sa uskutoční v súlade s týmito zásadami:a) Zastúpenie s ohľadom na vydanie víz sa uplatní na letecké tranzitné víza, jednotné tranzitné víza a krátkodobé víza vydané v rámci Schengenského dohovoru a v súlade so spoločnými konzulárnymi pokynmi.Zastupujúci štát je povinný uplatniť ustanovenia spoločných konzulárnych pokynov s takou istou naliehavosťou, aká sa pripisuje vydaniu národných víz tohto druhu a platnosti.b) S výnimkou toho, ak je v osobitných dvojstranných dohodách ustanovené inak, dohoda o zastupovaní sa neuplatňuje na víza vydané osobám zamýšľajúcim vykonávať platené zamestnanie alebo činnosť, ktorá podlieha predchádzajúcemu schváleniu štátu, v ktorom sa uskutoční. Osoby žiadajúce o takéto víza sa musia obrátiť na akreditované konzulárne zastupiteľstvo štátu, v ktorom sa daná činnosť bude vykonávať.c) Pre schengenské štáty nie je povinné zastúpenie na účely vydávania víz v každej tretej krajine. Schengenské štáty sa môžu rozhodnúť, že žiadosti o víza v určitých tretích krajinách alebo žiadosti o určitý druh víz sa musia predložiť zastupiteľstvu štátu, ktorý je hlavným cieľom cesty žiadateľa.d) Zhodnotenie rizika nelegálneho prisťahovalectva pri podaní žiadosti o vízum je v plnej právomoci diplomatického alebo konzulárneho zastúpenia, ktoré spracúva žiadosť o vízum.e) Zastúpené štáty prijmú zodpovednosť za žiadosti o azyl podané držiteľmi víz vydaných zastupujúcimi štátmi v ich mene, v ktorých takéto víza explicitne uvádzajú, že boli vydané v rámci zastúpenia (v súlade s prílohou 13 spoločných konzulárnych pokynov [1].f) Vo výnimočných prípadoch môžu dvojstranné dohody ustanoviť, že zastupujúce štáty zašlú žiadosti o víza podané určitými skupinami cudzincov buď orgánom zastupovaného štátu, ktorý je zároveň hlavným cieľom cesty, alebo diplomatickej misii tohto štátu. Tieto skupiny by mali byť určené písomne (ak je to potrebné, pre každé diplomatické alebo konzulárne zastúpenie). Víza sa takto považujú za vydané s povolením zastupovaného štátu tak, ako je to ustanovené podľa článku 30 ods. 1 písm. a) Schengenského dohovoru.g) Dvojstranné dohody môžu byť v patričnom čase upravené na základe národných posúdení žiadostí o azyl, podaných v určenom období držiteľmi víz vydaných v rámci zastúpenia a iných príslušných údajov, ktoré sa týkajú vydania víz.Na základe výsledkov je možné dohodnúť sa na stiahnutí zastúpenia v prípade určitých zastupiteľstiev (a prípadne aj pre určité štátne príslušnosti).h) Zastupovanie sa vzťahuje iba na vydávanie víz. Ak vízum nemôže byť vydané, pretože cudzí štátny príslušník nebol schopný poskytnúť dostačujúce písomne doložené dôkazy, že on alebo ona splnila podmienky, cudzí štátny príslušník by mal byť informovaný o možnosti predloženia svojej žiadosti diplomatickému zastúpeniu štátu, ktorý je hlavným cieľom jeho cesty.i) Dohodu o zastupovaní je možné ďalej zlepšiť rozšírením konzultačnej siete a vývojom softvéru, ktorý by bez ťažkostí umožnil zastupiteľstvám zastupujúceho štátu poradiť sa s ústrednými orgánmi zastupovaného štátu.j) K tomuto dokumentu je pripojená tabuľka o zastupovaní pri vydávaní schengenských víz v tretích štátoch, kde nie sú zastúpené všetky schengenské štáty. Centrálna skupina berie na vedomie zmeny a doplnenia vypracované k tejto tabuľke po porade medzi dotknutými schengenskými štátmi [2].V Haagu 27. júna 1996PredsedaM. Patijn[1] Príloha 13 spoločných konzulárnych pokynov bude jednotne upravená. Pozri SCH/Com-ex (99) 13.[2] Pozri dokument SCH/Com-ex (99) 13, príloha 4.--------------------------------------------------


title: Rozhodnutie Európskeho parlamentu (EÚ) 2016/1587 z 28. apríla 2016 o účtovnej závierke spoločného podniku ECSEL (pôvodne spoločného podniku ENIAC a spoločného podniku ARTEMIS) za rozpočtový rok 2014

text:
               14.9.2016

               SK

               Úradný vestník Európskej únie

               L 246/402

         ROZHODNUTIE EURÓPSKEHO PARLAMENTU (EÚ) 2016/1587
   z 28. apríla 2016
   o účtovnej závierke spoločného podniku ECSEL (pôvodne spoločného podniku ENIAC a spoločného podniku ARTEMIS) za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ECSEL (pôvodne spoločného podniku ENIAC a spoločného podniku ARTEMIS) za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky spoločného podniku ECSEL za obdobie od 27. júna do 31. decembra 2014 spolu s odpoveďou spoločného podniku (1),

               —

               so zreteľom na vyhlásenie o vierohodnosti vedenia účtov a zákonnosti a riadnosti príslušných operácií (2), ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória spoločnému podniku za plnenie rozpočtu za rozpočtový rok 2014 (05587/2016 – C8-0059/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 209,

               —

               so zreteľom na nariadenie Rady (ES) č. 72/2008 z 20. decembra 2007 o založení spoločného podniku ENIAC (4),

               —

               so zreteľom na nariadenie Rady (ES) č. 74/2008 z 20. decembra 2007 o založení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (5),

               —

               so zreteľom na nariadenie Rady (EÚ) č. 561/2014 zo 6. mája 2014, ktorým sa zriaďuje spoločný podnik ECSEL (6), a najmä na jeho článok 1 ods. 2 a článok 12,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

               —

               so zreteľom na delegované nariadenie Komisie (EÚ) č. 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0119/2016),

               1.

               schvaľuje účtovnú závierku spoločného podniku ECSEL (pôvodne spoločného podniku ENIAC a spoločného podniku ARTEMIS) za rozpočtový rok 2014;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ECSEL (pôvodne spoločného podniku ENIAC a spoločného podniku ARTEMIS), Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 422, 17.12.2015, s. 80.

      (2)  Ú. v. EÚ C 422, 17.12.2015, s. 81.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 30, 4.2.2008, s. 21.

      (5)  Ú. v. EÚ L 30, 4.2.2008, s. 52.

      (6)  Ú. v. EÚ L 169, 7.6.2014, s. 152.

      (7)  Ú. v. ES L 357, 31.12.2002, s. 72.

      (8)  Ú. v. ES L 38, 7.2.2014, s. 2.


title: 2014/244/SZBP: Rozhodnutie Politického a bezpečnostného výboru Atalanta/2/2014 z  29. apríla 2014 o prijatí príspevku tretieho štátu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta), ktorým sa mení rozhodnutie ATALANTA/3/2009

text:
               3.5.2014

               SK

               Úradný vestník Európskej únie

               L 132/63

         ROZHODNUTIE POLITICKÉHO A BEZPEČNOSTNÉHO VÝBORU ATALANTA/2/2014
   z 29. apríla 2014
   o prijatí príspevku tretieho štátu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta), ktorým sa mení rozhodnutie ATALANTA/3/2009

      (2014/244/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 10,
   so zreteľom na rozhodnutie Politického a bezpečnostného výboru ATALANTA/3/2009 z 21. apríla 2009 o zriadení Výboru prispievateľov na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) (2009/369/SZBP) (2),
   keďže:

               (1)

               Rada podľa článku 10 ods. 2 jednotnej akcie 2008/851/SZBP poverila Politický a bezpečnostný výbor (PBV) prijímaním príslušných rozhodnutí o prijatí navrhovaných príspevkov tretích štátov.

               (2)

               V nadväznosti na odporúčanie veliteľa operácie EÚ z 11. marca 2014 a poradenstvo Vojenského výboru Európskej únie z 25. marca 2014 týkajúce sa príspevku Nového Zélandu by sa tento príspevok mal prijať.

               (3)

               Rozhodnutie Politického a bezpečnostného výboru ATALANTA/3/2009 by sa preto malo zmeniť, aby sa vypustila príloha obsahujúca zoznam tretích štátov, ktorých príspevky boli prijaté.

               (4)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   1.   Príspevok Nového Zélandu na vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) sa prijíma a považuje za významný.
   2.   Nový Zéland je oslobodený od finančných príspevkov do rozpočtu operácie Atalanta.
   Článok 2
   Rozhodnutie Politického a bezpečnostného výboru ATALANTA/3/2009 sa mení takto:

               1.

               V článku 2 ods. 1 druhej zarážke sa vypúšťajú slová „uvedených v prílohe“.

               2.

               Príloha sa vypúšťa.

         Článok 3
   Toto rozhodnutie nadobúda účinnosť dňom jeho prijatia.

      V Bruseli 29. apríla 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 112, 6.5.2009, s. 9.


title: Rozhodnutie Dozorného úradu EZVO č. 532/09/COL zo 16. decembra 2009 , ktorým sa sedemdesiaty šiestykrát menia a dopĺňajú procesné a hmotné pravidlá v oblasti štátnej pomoci zavedením novej kapitoly o kritériách pre analýzu zlučiteľnosti štátnej pomoci pre zamestnávanie znevýhodnených pracovníkov a pracovníkov so zdravotným postihnutím podliehajúcej individuálnej notifikačnej povinnosti

text:
               15.12.2011

               SK

               Úradný vestník Európskej únie

               L 332/14

         ROZHODNUTIE DOZORNÉHO ÚRADU EZVO
   č. 532/09/COL
   zo 16. decembra 2009,
   ktorým sa sedemdesiaty šiestykrát menia a dopĺňajú procesné a hmotné pravidlá v oblasti štátnej pomoci zavedením novej kapitoly o kritériách pre analýzu zlučiteľnosti štátnej pomoci pre zamestnávanie znevýhodnených pracovníkov a pracovníkov so zdravotným postihnutím podliehajúcej individuálnej notifikačnej povinnosti
   DOZORNÝ ÚRAD EZVO (1),
   SO ZRETEĽOM NA Dohodu o Európskom hospodárskom priestore (2), a najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného úradu a súdneho dvora (3), a najmä na jej článok 24 a článok 5 ods. 2 písm. b),
   PRIPOMÍNAJÚC Procesné a hmotné pravidlá v oblasti štátnej pomoci prijaté 19. januára 1994 dozorným úradom (4),
   Keďže:
   Podľa článku 24 Dohody o dozore a súde dozorný úrad uvedie do platnosti ustanovenia Dohody o EHP týkajúce sa štátnej pomoci.
   Podľa článku 5 ods. 2 písm. b) Dohody o dozore a súde dozorný úrad vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje alebo pokiaľ to dozorný úrad považuje za nevyhnutné.
   Európska komisia uverejnila 11. augusta 2009 oznámenie o kritériách pre analýzu zlučiteľnosti štátnej pomoci pre zamestnávanie znevýhodnených pracovníkov a pracovníkov so zdravotným postihnutím podliehajúcej individuálnej notifikačnej povinnosti (5).
   Uvedené oznámenie má význam aj pre Európsky hospodársky priestor.
   V rámci celého Európskeho hospodárskeho priestoru sa má zabezpečiť jednotné uplatňovanie pravidiel EHP o štátnej pomoci.
   Podľa bodu II v oddiele VŠEOBECNÉ na konci prílohy XV k Dohode o EHP má dozorný úrad po konzultácii s Komisiou prijať akty, ktoré zodpovedajú aktom prijatým Európskou komisiou.
   Dozorný úrad konzultoval s Európskou komisiou prostredníctvom listu na danú tému z 27. novembra 2009 (číslo dokumentu 538332) a so štátmi EZVO prostredníctvom listu na danú tému zo 16. októbra 2009 (dokumenty číslo 5333819, 533835 a 533836),
   PRIJAL TOTO ROZHODNUTIE:
   Článok 1
   Usmernenia o štátnej pomoc sa menia a dopĺňajú zavedením novej kapitoly o kritériách pre analýzu zlučiteľnosti štátnej pomoci pre zamestnávanie znevýhodnených pracovníkov a pracovníkov so zdravotným postihnutím podliehajúcej individuálnej notifikačnej povinnosti. Nová kapitola je obsiahnutá v prílohe k tomuto rozhodnutiu.
   Článok 2
   Iba anglické znenie je autentické.

      V Bruseli 16. decembra 2009

            Za Dozorný úrad EZVO

         Per SANDERUD

            predseda

         Kristján Andri STEFÁNSSON

            člen kolégia

      (1)  Ďalej len „dozorný úrad“.

      (2)  Ďalej len „Dohoda o EHP“.

      (3)  Ďalej len „Dohoda o dozore a súde“.

      (4)  Usmernenia o uplatňovaní a výklade článkov 61 a 62 Dohody o EHP a článku 1 protokolu 3 k Dohode o dozore a súde, ktoré prijal a vydal dozorný úrad 19. januára 1994, uverejnené v Úradnom vestníku Európskej únie (ďalej len „Ú. v. EÚ/ES“) L 231, 3.9.1994, s. 1, a v dodatku EHP č. 32, 3.9.1994, s. 1 (ďalej len „usmernenia o štátnej pomoci“). Aktualizované znenie usmernení o štátnej pomoci je uverejnené na webovej stránke dozorného úradu: http://www.eftasurv.int/state-aid/legal-framework/state-aid-guidelines/.

      (5)  Ú. v. EÚ C 188, 11.8.2009, s. 6.

      PRÍLOHA

         KRITÉRIÁ PRE ANALÝZU ZLUČITEĽNOSTI ŠTÁTNEJ POMOCI PRE ZAMESTNÁVANIE ZNEVÝHODNENÝCH PRACOVNÍKOV A PRACOVNÍKOV SO ZDRAVOTNÝM POSTIHNUTÍM PODLIEHAJÚCEJ INDIVIDUÁLNEJ NOTIFIKAČNEJ POVINNOSTI
          (1)

      1.   Úvod

                  1.

                  Jedným z cieľov Dohody o EHP a štátov EZVO (2) je aj podpora zamestnanosti a sociálnej politiky. Nezamestnanosť, a najmä štrukturálna nezamestnanosť určitých kategórií pracovníkov je v niektorých častiach štátov EZVO stále problémom. Štátna pomoc vo forme dotácií na mzdové náklady, pričom mzdové náklady znamenajú celkovú sumu, ktorú má príjemca pomoci skutočne zaplatiť v súvislosti s príslušným pracovným miestom a ktorá zahŕňa: a) hrubú mzdu pred zdanením; b) povinné odvody, ako sú odvody do systému sociálneho zabezpečenia, a c) náklady na starostlivosť o deti a rodičov („dotácie na mzdy“), môže byť pre podniky dodatočným stimulom na zvýšenie úrovne zamestnávania znevýhodnených pracovníkov a pracovníkov so zdravotným postihnutím. Cieľom tejto pomoci je teda zvýšiť nábor pracovných síl z radov týchto cieľových kategórií pracovníkov.

                  2.

                  Táto kapitola poskytuje usmernenie o kritériách, ktoré bude Dozorný úrad EZVO (ďalej len „dozorný úrad“) uplatňovať pri posudzovaní štátnej pomoci vo forme dotácií na mzdy, ktorá sa musí individuálne notifikovať podľa článku 6 ods. 1 písm. h) a i) aktu, na ktorý sa odkazuje v bode 1j prílohy XV k Dohode o EHP [nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (všeobecné nariadenie o skupinových výnimkách)] (3), upraveného protokolom 1 k Dohode o EHP (4) (ďalej len „všeobecné nariadenie o skupinových výnimkách“). Zámerom tohto usmernenia je zabezpečiť transparentnosť odôvodnení dozorného úradu a vytvoriť predvídateľnosť a právnu istotu.

                  3.

                  Toto usmernenie sa vzťahuje na štátnu pomoc vo forme dotácií na mzdy pre znevýhodnených pracovníkov, značne znevýhodnených pracovníkov a pracovníkov so zdravotným postihnutím v zmysle článku 2 ods. 18, 19 a 20 všeobecného nariadenia o skupinových výnimkách. Toto usmernenie sa bude uplatňovať na každé opatrenie individuálnej pomoci poskytnutej ad hoc alebo na základe schémy, ak je jej ekvivalent grantu vyšší ako 5 miliónov EUR na jeden podnik za rok pri zamestnávaní znevýhodnených pracovníkov a značne znevýhodnených pracovníkov (ďalej len „znevýhodnení pracovníci“) a vyšší ako 10 miliónov EUR na jeden podnik za rok pri zamestnávaní pracovníkov so zdravotným postihnutím (5).

                  4.

                  Kritériá stanovené v tomto usmernení sa nebudú uplatňovať mechanicky. Úroveň posudzovania dozorného úradu a druh informácií, ktoré môže požadovať, budú úmerné riziku narušenia hospodárskej súťaže. Rozsah analýzy bude závisieť od povahy prípadu.

            2.   Pozitívne účinky pomoci

      2.1.   Existencia cieľa v spoločnom záujme

                  5.

                  Určité kategórie pracovníkov sa stretávajú s osobitnými ťažkosťami pri hľadaní zamestnania, pretože ich zamestnávatelia považujú za menej produktívnych alebo majú voči nim predsudky. Takáto zdanlivá alebo skutočne nižšia produktivita môže byť zapríčinená nedostatkom pracovných skúseností (napríklad mladí pracovníci alebo dlhodobo nezamestnaní) alebo trvalým postihnutím. Z dôvodu ich zdanlivej alebo skutočnej nižšej produktivity by títo pracovníci boli pravdepodobne vylúčení z pracovného trhu, ak by zamestnávateľom nebola ponúknutá kompenzácia za ich zamestnanie.

                  6.

                  Je spoločensky žiaduce, aby sa všetky kategórie pracovníkov začlenili do pracovného trhu. To znamená, že časť domáceho dôchodku sa môže prerozdeliť v prospech kategórií pracovníkov, ktorých sa opatrenie dotýka. Štátna pomoc môže pomôcť znevýhodneným pracovníkom a pracovníkom so zdravotným postihnutím vstúpiť na trh práce alebo zostať na ňom tým, že sa využije na úhradu dodatočných nákladov vzniknutých v dôsledku ich zdanlivo alebo skutočne nižšej produktivity.

                  7.

                  Štáty EZVO by mali preukázať, že pomoc podporí splnenie cieľa v spoločnom záujme. Dozorný úrad bude vo svojej analýze posudzovať okrem iného tieto prvky:

                              a)

                              počet a kategórie pracovníkov, ktorých sa bude opatrenie týkať;

                              b)

                              miery zamestnanosti pri tých kategóriách pracovníkov, ktorých sa bude opatrenie týkať, na vnútroštátnej a/alebo regionálnej úrovni a v príslušnom podniku alebo podnikoch;

                              c)

                              miery nezamestnanosti pri tých kategóriách pracovníkov, ktorých sa bude opatrenie týkať, na vnútroštátnej a/alebo regionálnej úrovni;

                              d)

                              obzvlášť marginalizované podskupiny v širších kategóriách pracovníkov so zdravotným postihnutím a znevýhodnených pracovníkov.

            2.2.   Štátna pomoc ako vhodný politický nástroj

                  8.

                  Štátna pomoc vo forme dotácií na mzdy nie je jediným politickým nástrojom, ktorý štáty EZVO majú k dispozícii na podporu zamestnávania znevýhodnených pracovníkov a pracovníkov so zdravotným postihnutím. Štáty EZVO môžu takisto použiť všeobecné opatrenia, akým je zníženie zdanenia práce a sociálnych odvodov, podpora investícií do vzdelávania a odbornej prípravy, opatrenia na poskytnutie poradenstva a konzultačných služieb, pomoc nezamestnaným a ich vzdelávanie a zlepšovanie pracovného práva.

                  9.

                  Ak štát EZVO zvážil aj iné politické možnosti a preukázalo sa, že použitie selektívneho nástroja, akým je štátna pomoc pre konkrétnu spoločnosť, je výhodné, dotknuté opatrenia sa budú považovať za vhodný nástroj. Dozorný úrad bude zohľadňovať najmä každé posudzovanie vplyvu navrhnutého opatrenia, ktoré štát EZVO mohol vykonať.

            2.3.   Stimulačný účinok a nevyhnutnosť pomoci

                  10.

                  Štátna pomoc na zamestnávanie znevýhodnených pracovníkov a pracovníkov so zdravotným postihnutím musí mať za následok zmenu správania príjemcu pomoci, aby výsledkom pomoci bolo čisté zvýšenie počtu znevýhodnených zamestnancov alebo zamestnancov so zdravotným postihnutím v príslušnom podniku. Novoprijatí znevýhodnení zamestnanci alebo zamestnanci so zdravotným postihnutím by mali obsadzovať len novovytvorené pracovné miesta alebo miesta, ktoré sa uvoľnili v dôsledku dobrovoľného odchodu pracovníkov, nespôsobilosti, odchodu do dôchodku pre vek, dobrovoľného skrátenia pracovného času alebo zákonného prepustenia za porušenie pracovnej disciplíny. Pracovné miesta uvoľnené v dôsledku prepustenia z dôvodu nadbytočnosti nesmú byť obsadené znevýhodnenými pracovníkmi ani pracovníkmi so zdravotným postihnutím, na ktorých sa poskytujú dotácie. Štátna pomoc sa teda nemôže využiť na nahradenie pracovníkov, vo vzťahu ku ktorým podnik už nedostáva dotáciu a ktorí boli v dôsledku toho prepustení.

                  11.

                  Štáty EZVO by mali dozornému úradu preukázať existenciu stimulačného účinku a nevyhnutnosti pomoci. Po prvé príjemca musí podať žiadosť o pomoc príslušnému štátu EZVO skôr, než zamestná kategórie pracovníkov, ktorých sa opatrenie týka. Po druhé štát EZVO musí preukázať, že dotácia na mzdy sa vypláca na znevýhodnených zamestnancov alebo zamestnancov so zdravotným postihnutím v podniku, ktorý by týchto pracovníkov bez poskytnutia pomoci do zamestnania neprijal.

                  12.

                  Dozorný úrad bude vo svojej analýze posudzovať okrem iného tieto prvky:

                              a)

                              interné dokumenty príjemcu o nákladoch týkajúcich sa kategórií pracovníkov, ktorých sa opatrenie týka, a to pre dve situácie: s pomocou a bez pomoci;

                              b)

                              existujúce alebo minulé dotácie na mzdy v príslušnom podniku: kategórie a počet pracovníkov, na ktorých sa tieto dotácie vzťahujú;

                              c)

                              ročnú fluktuáciu kategórií pracovníkov, ktorých sa opatrenie týka.

            2.4.   Proporcionalita pomoci

                  13.

                  Štát EZVO musí preukázať, že pomoc je nevyhnutná a že jej výška je obmedzená na minimum potrebné na dosiahnutie účelu pomoci.
                  Štáty EZVO by mali poskytnúť dôkaz, že výška pomoci nepresahuje čisté dodatočné náklady na zamestnávanie kategórií pracovníkov, ktorých sa opatrenie týka, v porovnaní s nákladmi na zamestnanie neznevýhodnených pracovníkov alebo pracovníkov bez zdravotného postihnutia (6).
                  V každom prípade by intenzita pomoci nemala nikdy presiahnuť stropy stanovené v článkoch 40 (7) a 41 (8) všeobecného nariadenia o skupinových výnimkách. Oprávnené náklady, na ktoré sa uplatňujú intenzity pomoci, sa musia vypočítať v súlade s článkami 40 (9) a 41 (10) všeobecného nariadenia o skupinových výnimkách.

            3.   Negatívne účinky pomoci

                  14.

                  Ak je pomoc proporcionálna na dosiahnutie účelu pomoci, negatívne účinky pomoci budú pravdepodobne obmedzené a analýza negatívnych účinkov možno nebude potrebná. V niektorých prípadoch, dokonca aj keď je pomoc pre konkrétny podnik nevyhnutná a proporcionálna na zvýšenie zamestnanosti kategórií pracovníkov, ktorých sa opatrenie týka, však táto pomoc môže mať za následok zmenu správania príjemcu, ktorá značne narúša hospodársku súťaž. V takýchto prípadoch dozorný úrad vykoná dôkladnú analýzu narušenia hospodárskej súťaže. Rozsah narušenia súťaže spôsobeného pomocou sa môže meniť v závislosti od vlastností pomoci a trhov, ktoré ovplyvňuje (11).

                  15.

                  Vlastnosti pomoci, ktoré môžu ovplyvniť pravdepodobnosť a rozsah narušenia:

                              a)

                              selektívnosť;

                              b)

                              veľkosť pomoci;

                              c)

                              opakovanie a trvanie pomoci;

                              d)

                              účinok pomoci na náklady podniku.

                  16.

                  Napríklad schéma pomoci na všeobecné podnietenie podnikov v určitom štáte EZVO, aby zamestnávali viac znevýhodnených pracovníkov alebo pracovníkov so zdravotným postihnutím, bude mať pravdepodobne odlišný účinok na trh ako veľmi vysoká pomoc poskytnutá ad hoc jedinému podniku, aby mu umožnila zamestnať viac pracovníkov určitej kategórie. Veľmi vysoká pomoc pravdepodobne naruší hospodársku súťaž viac, pretože sa zníži schopnosť konkurentov súťažiť. Narušenie bude ešte väčšie, ak náklady na pracovné sily tvoria v podniku príjemcu vysoký podiel v rámci celkových nákladov.

                  17.

                  Pri posudzovaní charakteristiky trhu, ktorá môže poskytnúť oveľa presnejší obraz o pravdepodobnom dosahu pomoci, bude Komisia okrem iného posudzovať:

                              a)

                              štruktúru trhu;

                              b)

                              charakteristiku odvetvia alebo priemyslu;

                              c)

                              situáciu na vnútroštátnom/regionálnom trhu práce.

                  18.

                  Štruktúra trhu sa bude posudzovať na základe koncentrácie trhu, veľkosti podnikov (12), významu diferenciácie výrobkov (13) a prekážok pre vstup na trh a jeho opustenie. Po vymedzení relevantného trhu sa vypočítajú trhové podiely a miery koncentrácie. Vo všeobecnosti sa predpokladá, že čím menej je podnikov, tým väčší je ich podiel na trhu a slabšia hospodárska súťaž (14). Ak je dotknutý trh koncentrovaný, existujú tu veľké prekážky pre vstup (15) a príjemca pomoci je na ňom hlavným subjektom, potom je pravdepodobnosť, že konkurenti budú musieť v reakcii na pomoc zmeniť svoje správanie, napríklad odložiť alebo zrušiť uvedenie nového výrobku alebo technológie na trh alebo úplne odísť z trhu, vyššia.

                  19.

                  Dozorný úrad bude skúmať aj vlastnosti odvetvia, ako je nadmerná kapacita, rastúce (16), rozvinuté alebo upadajúce priemyselné odvetvia. Napríklad prítomnosť nadmernej kapacity alebo rozvinutých trhov v určitom priemyselnom odvetví môže zvýšiť riziko, že pomoc bude viesť k neefektívnosti a k presunom výroby medzi podnikmi, ktoré nemajú dotovaných pracovníkov.

                  20.

                  Napokon sa dané opatrenie posúdi vzhľadom na situáciu na trhu práce, t. j. mieru nezamestnanosti a zamestnanosti, úroveň miezd a pracovné právo.

                  21.

                  Dotácie na mzdy môžu v konkrétnych prípadoch viesť k narušeniam hospodárskej súťaže opísaným v bodoch 22 až 27.

         Účinok nahrádzania a presunu výroby

                  22.

                  Účinok pomoci v podobe nahrádzania je situáciou, keď sa pracovnými miestami určitej kategórie pracovníkov jednoducho nahradia pracovné miesta iných kategórií pracovníkov. Dotácia na mzdy, ktorá je zameraná na špecifickú podskupinu pracovníkov, delí pracovnú silu na dotovaných a nedotovaných pracovníkov a môže podnietiť podniky na to, aby nedotovaných pracovníkov nahradili dotovanými pracovníkmi. Spôsobuje to zmena v relatívnych mzdových nákladoch na dotovaných a nedotovaných pracovníkov (17).

                  23.

                  Keďže podniky, ktoré zamestnávajú dotovaných pracovníkov, súťažia na tých istých trhoch s tovarom a službami ako tie podniky, ktoré nezamestnávajú dotovaných pracovníkov, dotácie na mzdy môžu prispieť k možnému zníženiu počtu pracovných miest v inej oblasti hospodárstva. Takáto situácia nastáva, ak podnik zamestnávajúci dotovaných pracovníkov zvýši produkciu a spôsobí presun výroby medzi podnikmi, ktoré nezamestnávajú dotovaných pracovníkov, čím pomoc vyvolá zanikanie nedotovaných pracovných miest.

         Vstup na trh alebo jeho opustenie

                  24.

                  Náklady na zamestnanosť tvoria súčasť bežných prevádzkových nákladov každého podniku. Je preto zvlášť dôležité, aby pomoc mala pozitívny účinok na zamestnanosť a aby podnikom neumožňovala iba znižovať náklady, ktoré by inak museli znášať. Napríklad dotácie na mzdy znižujú bežné náklady na výrobu, ako sú náklady na zamestnancov, a preto by zvýšili príťažlivosť vstupu na trh a umožnili by podnikom s inak slabou obchodnou perspektívou, aby vstúpili na trh alebo uviedli nové výrobky na úkor ich efektívnejších konkurentov.

                  25.

                  Dostupnosť štátnej pomoci ovplyvní aj rozhodnutie podniku odísť z trhu, na ktorom už pôsobí. Dotácie na mzdy by mohli znížiť veľkosť strát a umožniť podniku zostať na trhu dlhšie – čo môže znamenať, že namiesto nich by boli z trhu nútené odísť iné, efektívnejšie podniky, ktoré nedostávajú pomoc.

         Investičné stimuly

                  26.

                  Na trhoch, kde sa poskytujú dotácie na mzdy, nie sú podniky motivované súťažiť a môžu znižovať svoje investície a úsilie o zvýšenie efektívnosti a inováciu. V dôsledku zmeny v relatívnych nákladoch na výrobné metódy, ktoré sú náročné na pracovné sily a technológie, príjemcovia pomoci môžu zavádzať nové technológie menej náročné na pracovné sily oneskorene. Znížiť svoje investície alebo odložiť ich realizáciu môžu aj podniky vyrábajúce konkurujúce alebo doplnkové výrobky. V dôsledku toho sa zníži celková úroveň investícií v príslušnom priemyselnom odvetví.

         Vplyv na obchodné toky

                  27.

                  Dotácie na mzdy poskytované v rámci určitého regiónu môžu spôsobiť, že niektoré oblasti budú mať výhodnejšie podmienky na výrobu ako iné. Môže to mať za následok presun obchodných tokov v prospech oblastí, v ktorých sa takáto pomoc poskytuje.

            4.   Overenie vyváženosti účinkov a rozhodnutie

                  28.

                  Posledným krokom analýzy je zhodnotenie, do akej miery prevážia pozitívne účinky pomoci nad jej negatívnymi účinkami. Hodnotí sa každý prípad samostatne pri všetkých opatreniach individuálnej pomoci. Aby sa overila vyváženosť pozitívnych a negatívnych účinkov, bude dozorný úrad tieto účinky posudzovať a celkovo zhodnotí ich dosah na výrobcov a spotrebiteľov na každom dotknutom trhu. Pokiaľ nebudú ľahko dostupné kvantitatívne informácie, dozorný úrad použije na účely posúdenia kvalitatívne informácie.

                  29.

                  Ak bude pomoc nevyhnutná, dobre zameraná na dosiahnutie cieľa pomoci a obmedzuje sa na čisté dodatočné náklady na kompenzáciu za nižšiu produktivitu kategórií pracovníkov, ktorých sa opatrenie týka, je pravdepodobné, že dozorný úrad prijme pozitívnejšie stanovisko a pripustí vyšší stupeň narušenia hospodárskej súťaže.

         (1)  Táto kapitola zodpovedá oznámeniu Komisie: Kritériá pre analýzu zlučiteľnosti štátnej pomoci pre zamestnávanie znevýhodnených pracovníkov a pracovníkov so zdravotným postihnutím podliehajúcej individuálnej notifikačnej povinnosti (Ú. v. EÚ C 188, 11.8.2009, s. 6).

         (2)  Článok 66 a nasl. Dohody o EHP a článok 5 protokolu 31 k Dohode o EHP o sociálnej politike.

         (3)  Ú. v. EÚ L 214, 9.8.2008, s. 3.

         (4)  Rozhodnutie Spoločného výboru EHP č. 120/2008 zo 7. novembra 2008 (Ú. v. EÚ L 339, 18.12.2008, s. 111, a dodatok EHP č. 79, 18.12.2008, s. 20), ktoré nadobudlo platnosť 8. novembra 2008.

         (5)  Opatrenia individuálnej pomoci, ktoré sa vzťahujú na kompenzáciu dodatočných nákladov na zamestnávanie pracovníkov so zdravotným postihnutím a dodatočných nákladov vznikajúcich sociálnym podnikom, ktorých ekvivalent grantu je vyšší ako 10 miliónov EUR na jeden podnik za rok, sa budú vzhľadom na ich špecifickú povahu posudzovať na základe článku 61 ods. 3 písm. c) Dohody o EHP. V prípade pomoci ad hoc na zamestnávanie znevýhodnených pracovníkov, ktorá neprekračuje sumu 5 mil. EUR, a pomoci ad hoc pre veľké podniky na zamestnávanie pracovníkov s postihnutím, ktorá neprekračuje 10 mil. EUR, bude dozorný úrad mutatis mutandis uplatňovať zásady uvedené v tomto usmernení, i keď nie tak obšírnym spôsobom.

         (6)  V čistých dodatočných nákladoch sa zohľadňujú náklady zodpovedajúce zamestnávaniu cieľových kategórií znevýhodnených pracovníkov alebo pracovníkov so zdravotným postihnutím (napr. pre nižšiu produktivitu) a výhody, ktoré príjemcovi pomoci zo zamestnávania takýchto osôb plynú (napr. pre zlepšenie imidžu podniku).

         (7)  Intenzita pomoci pri znevýhodnených pracovníkoch nesmie prekročiť 50 % oprávnených nákladov.

         (8)  Intenzita pomoci pri pracovníkoch so zdravotným postihnutím nesmie prekročiť 75 % oprávnených nákladov.

         (9)  Pri zamestnávaní znevýhodnených pracovníkov sú oprávnenými nákladmi mzdové náklady za obdobie najviac 12 mesiacov po prijatí do zamestnania. Keď je však príslušným pracovníkom značne znevýhodnený pracovník, oprávnenými nákladmi sú mzdové náklady za obdobie najviac 24 mesiacov po prijatí do zamestnania.

         (10)  Pri zamestnávaní pracovníkov so zdravotným postihnutím sú oprávnenými nákladmi mzdové náklady za ľubovoľne dlhé obdobie, počas ktorého je pracovník so zdravotným postihnutím zamestnaný.

         (11)  Pomoc môže ovplyvniť niekoľko trhov, pretože dosah pomoci sa nemusí obmedziť len na trhy, na ktorých pôsobí príjemca pomoci, ale môže sa rozšíriť aj na iné trhy, napríklad na trhy vstupov.

         (12)  Veľkosť podniku možno určiť na základe trhových podielov, ako aj obratu a/alebo počtu zamestnancov.

         (13)  Čím je stupeň diferenciácie výrobkov nižší, tým väčší je dosah pomoci na zisky konkurentov.

         (14)  Na niektorých trhoch však hospodárska súťaž funguje, aj keď je na nich len málo podnikov.

         (15)  Niekedy však poskytnutie pomoci pomáha prekonať prekážky pre vstup na trh a umožňuje novým podnikom vstupovať na trh.

         (16)  Existencia rastúcich trhov bude zvyčajne viesť k menej výraznému účinku pomoci na konkurentov.

         (17)  Takýto účinok pomoci v podobe nahrádzania závisí od pružnosti dopytu po pracovnej sile, po dotovaných aj nedotovaných pracovníkoch.


title: Rozhodnutie Rady (EÚ) 2016/2131 zo 17. októbra 2016 o pozícii, ktorá sa má v mene Európskej únie zaujať v rámci Asociačnej rady ustanovenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o prijatie priorít partnerstva EÚ – Libanon vrátane paktu

text:
               6.12.2016

               SK

               Úradný vestník Európskej únie

               L 331/6

         ROZHODNUTIE RADY (EÚ) 2016/2131
   zo 17. októbra 2016
   o pozícii, ktorá sa má v mene Európskej únie zaujať v rámci Asociačnej rady ustanovenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o prijatie priorít partnerstva EÚ – Libanon vrátane paktu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 9,
   so zreteľom na spoločný návrh Európskej komisie a vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (1) (ďalej len „dohoda“) bola podpísaná 17. júna 2002 a nadobudla platnosť 1. apríla 2006.

               (2)

               Spoločné oznámenie vysokého predstaviteľa a Európskej komisie z 18. novembra 2015 o preskúmaní európskej susedskej politiky sa privítalo v záveroch Rady zo 14. decembra 2015, kde Rada okrem iného potvrdila úmysel začať v roku 2016 novú etapu angažovanosti s partnermi, čo by mohlo viesť v prípade potreby k stanoveniu nových priorít partnerstva zameraných na dohodnuté priority a záujmy.

               (3)

               Zo spoločného cieľa Únie a Libanonu, ktorým je vytvorenie spoločného priestoru mieru, prosperity a stability, vyplýva potreba spolupráce, najmä prostredníctvom spoločnej zodpovednosti a diferenciácie, ako aj zhodnotenie kľúčovej úlohy Libanonu v regióne.

               (4)

               Pri riešení najnaliehavejších výziev Únie a Libanon naďalej pracujú na dosahovaní základných cieľov svojho dlhodobého partnerstva a usilujú sa o stabilitu krajiny a regiónu, ako aj o trvalý hospodársky rast prostredníctvom silných štátnych inštitúcií a oživenia hospodárstva Libanonu.

               (5)

               Pozícia Únie v rámci asociačnej rady ustanovenej dohodou by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie zaujať v rámci asociačnej rady ustanovenej Euro-stredomorskou dohodou o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej, pokiaľ ide o prijatie priorít partnerstva EÚ – Libanon vrátane paktu, je založená na návrhu rozhodnutia asociačnej rady EÚ – Libanon pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 17. októbra 2016

            Za Radu

            predsedníčka

         F. MOGHERINI

      (1)  Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (Ú. v. EÚ L 143, 30.5.2006, s. 2).

      NÁVRH
      ROZHODNUTIE č. 1/2016 ASOCIAČNEJ RADY EÚ – LIBANON
      z …
      o dohode na prioritách partnerstva EÚ a Libanonu
      ASOCIAČNÁ RADA EÚ – LIBANON,
      so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej,
      keďže:

                  (1)

                  Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Libanonskou republikou na strane druhej (ďalej len „dohoda“) bola podpísaná 17. júna 2002 a nadobudla platnosť 1. apríla 2006.

                  (2)

                  Podľa článku 76 dohody má asociačná rada právomoc prijímať rozhodnutia na účely dosiahnutia cieľov tejto dohody v prípadoch v nej ustanovených a robiť primerané odporúčania.

                  (3)

                  Článok 86 dohody ustanovuje, že zmluvné strany prijímajú všetky všeobecné alebo osobitné opatrenia potrebné na splnenie ich povinností podľa tejto dohody a zabezpečujú, aby sa ciele určené v tejto dohode splnili.

                  (4)

                  Druhý akčný plán pre EÚ a Libanon schválený v roku 2013, ktorého cieľom je prehĺbiť spoluprácu v oblastiach určených v dohode, sa skončil v roku 2015 a nebol obnovený.

                  (5)

                  V preskúmaní európskej susedskej politiky v roku 2016 sa navrhuje nová fáza spolupráce s partnermi umožňujúca prebrať väčšiu zodpovednosť na oboch stranách.

                  (6)

                  EÚ a Libanon sa dohodli na upevnení svojho partnerstva prostredníctvom schválenia súboru priorít na obdobie rokov 2016 – 2020 s cieľom podporiť a posilniť odolnosť a stabilitu Libanonu a zároveň riešiť otázku vplyvu dlhotrvajúceho konfliktu v Sýrii.

                  (7)

                  Zmluvné strany dohody sa dohodli na znení Priorít partnerstva EÚ a Libanonu vrátane paktu, ktorým sa podporí vykonávanie dohody, s dôrazom na spoluprácu v súvislosti so všeobecne identifikovanými spoločnými záujmami, ktorá bude na prvom mieste,

            PRIJALA TOTO ROZHODNUTIE:
      Článok 1
      Asociačná rada odporúča zmluvným stranám, aby plnili Priority partnerstva EÚ a Libanonu vrátane paktu, ako sa uvádzajú v prílohe k tomuto rozhodnutiu.
      Článok 2
      Toto rozhodnutie nadobúda účinnosť dňom jeho prijatia.

         V …

               Za Asociačnú radu EÚ – Libanon

               predseda